ഞീഴൂർ

ലഘുചിത്രം|ഞീഴൂർ ഗ്രാമം
ലഘുചിത്രം|ഞീഴൂരിലെ ഉണ്ണിയേശു ദേവാലയം
കേരളത്തിലെ കോട്ടയം ജില്ലയിലെ ഞീഴൂർ ഗ്രാമപഞ്ചായത്തിനു കീഴിലുള്ള ഒരു ഗ്രാമമാണ് ഞീഴൂർ. കോട്ടയത്തിന്റെ വടക്കേയറ്റത്താണ് (30 കിലോമീറ്റർ) ഞീഴൂർ ഗ്രാമം സ്ഥിതി ചെയ്യുന്നത്. ഇവിടെനിന്ന് കൊച്ചിയിലേക്കുള്ള ദൂരം 45 കിലോമീറ്റർ ആണ്. 12 കിലോമീറ്റർ അകലെയുള്ള പിറവം റോഡ് റെയിൽവേ സ്റ്റേഷനാണ് ഗ്രാമത്തിന് ഏറ്റവുമടുടുത്തുള്ള റെയിൽവേ നിലയം. കേരളത്തിലെ ഒരു വിദൂര ഗ്രാമമാണെങ്കൽക്കൂടി, 98% സാക്ഷരതാ നിരക്കുള്ള ഈ ഗ്രാമത്തിൽ മികച്ച വിദ്യാഭ്യാസ സ്ഥാപനങ്ങൾ, സെല്ലുലാർ ഫോൺ കവറേജ്, ടെലിഫോൺ എക്സ്ചേഞ്ചുകൾ, ഇന്റർനെറ്റ് സൌകര്യങ്ങൾ, മികച്ച ഗതാഗത സംവിധാനങ്ങൾ, ജലസേചന സൌകര്യങ്ങൾ മുതലായവയുണ്ട്.

 ജനസംഖ്യാശാസ്ത്രം 
2011 ലെ ഇന്ത്യൻ സെൻസസ് പ്രകാരം 8777 പുരുഷന്മാരും 8831 സ്ത്രീകളും ഉൾപ്പെടെ 17608 ആയിരുന്നു ഞീഴൂർ ഗ്രാമത്തിലെ ജനസംഖ്യ. ഇവിടുത്തെ ഭൂരിഭാഗം ആളുകളും മധ്യവർഗത്തിൽ പെടുന്നവരാണ്. ഗ്രാമത്തിലെ ചെറുപ്പക്കാരിൽ ഭൂരിപക്ഷവും അറബ് രാജ്യങ്ങൾ, അമേരിക്കൻ ഐക്യനാടുകൾ, യുണൈറ്റഡ് കിംഗ്ഡം, ഓസ്ട്രേലിയ, ഇന്ത്യയിലെ മറ്റ് മെട്രോകൾ എന്നിവിടങ്ങളിലാണ്  ജോലി ചെയ്യുന്നത്. ജനങ്ങളിലം ഭൂരിഭാഗവും ഹൈന്ദവരും കിഴക്കൻ കത്തോലിക്കരുമാണ്. ഗ്രാമത്തിലെ  ജനങ്ങൾക്കിടയിൽ സാമൂഹിക ബഹുമാനം കാണാൻ കഴിയും.

 ഭൂമിശാസ്ത്രം 
ഭൂമിശാസ്ത്രപരമായും കാലാവസ്ഥാ വ്യതിയാനത്തെ അടിസ്ഥാനമാക്കിയും കിഴക്കൻ മലനാടുകൾ (താഴ്ന്ന പർവതപ്രദേശങ്ങൾ), ഇടനാടുകൾ, പടിഞ്ഞാറൻ താഴ്ന്ന പ്രദേശങ്ങൾ (തീരദേശ സമതലങ്ങൾ) എന്നീ മൂന്ന് വ്യത്യസ്ത മേഖലകളായി തിരിക്കുന്ന കേരളത്തിലെ ഇടനാടുകളുടെ കീഴിലാണ് ഞീരൂർ ഗ്രാമം ഉൾപ്പെടുന്നത്. ഞീഴൂരിലെ ചില പ്രദേശങ്ങൾ പശ്ചിമഘട്ടത്തിൻ്റെ ഭാഗമാണ്.

 കാലാവസ്ഥ 
തെക്കുപടിഞ്ഞാറൻ മൺസൂണിന്റെ കാലാനുസൃതമായ സ്വാധീനത്താൽ വർഷത്തിൽ 120–140 മഴ ദിവസങ്ങൾ ലഭിക്കുന്ന ഞീഴൂരിൽ ഈർപ്പമുള്ള സമുദ്ര ഉഷ്ണമേഖലാ കാലാവസ്ഥയാണ് അനുഭവപ്പെടാറുള്ളത്. ഞീഴൂരിലെ വാർഷിക മഴയുടെ അളവ് ശരാശരി 3,107 മില്ലിമീറ്ററാണ്. ശരാശരി വാർഷിക താപനില 18.0 മുതൽ 35.0°C വരെയാണ്. ഗ്രാമത്തിലെ കാലാവസ്ഥ വർഷം മുഴുവനും തണുത്തതും സുഖകരവുമാണ്.

 കൃഷി 
ഗ്രാമത്തിലെ പ്രധാന കൃഷി റബ്ബർ ആണ്. ഇതിനു പുറമെ നെല്ലും ഇവിടെ കൃഷി ചെയ്യുന്നു. എന്നാൽ മിക്ക നെൽവയലുകളും ഇപ്പോൾ നിർമ്മാണ പ്രവർത്തനങ്ങൾക്കായി കരഭൂമിയായി മാറിയിരിക്കുന്നു. മരച്ചീനി, ഗ്രാമ്പൂ, ജാതിക്ക, കുരുമുളക്, പാവൽ, വെള്ളരി, ഇഞ്ചി എന്നിവ ഈ പ്രദേശത്ത് വ്യാപകമായി കൃഷി ചെയ്യുന്നു. തെങ്ങുകളും ഇവിടെ വ്യാപകമായി കാണപ്പെടുന്നു.

 വിദ്യാഭ്യാസം 
താഴെപ്പറയുന്നവായാണ് ഗ്രാമത്തിലെ പ്രധാന വിദ്യാഭ്യാസ സ്ഥാപനങ്ങൾ-

 IHRD സയൻസ് കോളേജ്,
 സെൻറ് കുര്യാക്കോസ് സിബിഎസ്ഇ പബ്ലിക് സ്കൂൾ.
 വിശ്വഭാരതി ഹയർ സെക്കൻഡറി സ്കൂൾ,
 ഉണ്ണിയേശുവിന്റെ പേരിലുള്ള സ്കൂൾ,
 വിശ്വഭാരതി ഇംഗ്ലീഷ് മീഡിയം സ്കൂൾ
 എൻഎസ്എസ് എച്ച്എസ് കട്ടംപാക്ക്,
 ഗവ. എൽ. പി. എസ് കട്ടംപാക്ക്,
 ഗവ. യു. പി. എസ് വടക്കേനിരപ്പ്
 സിഎംഎസ്. എൽ. പി. വിളയംകോട്
 GLPS മാരങ്ങോലി

HSEയ്ക്ക് ശേഷം ഗ്രാമത്തിലെ വിദ്യാർത്ഥികൾ ഉന്നത വിദ്യാഭ്യാസത്തിനായി കേരളത്തിലെ മറ്റ് സ്ഥലങ്ങളിലേക്കോ ഇന്ത്യയിലെ മെട്രോകളിലേക്കോ അല്ലെങ്കിൽ വിദേശത്തേക്കോ പോകുന്നു.

 രാഷ്ട്രീയം 
ഇന്ത്യൻ നാഷണൽ കോൺഗ്രസ് നയിക്കുന്ന യുണൈറ്റഡ് ഡെമോക്രാറ്റിക് ഫ്രണ്ട് (യു. ഡി. എഫ്), സി. പി. ഐ/സി. പി (എം) നയിക്കുന്ന ലെഫ്റ്റ് ഡെമോക്രാറ്റിക്ക് ഫ്രണ്ട് (എൽ. ഡി. എഫ്) എന്നിങ്ങനെ രണ്ട് പ്രധാന രാഷ്ട്രീയ സഖ്യങ്ങൾക്ക് കീഴിലുള്ള രാഷ്ട്രീയ വ്യവസ്ഥയാണ് ഞീഴൂർ ഉൾപ്പെടുന്ന ഗ്രാമപഞ്ചായത്ത് പ്രദേശത്തുള്ളത്. കഴിഞ്ഞ തവണ ഗ്രാമപഞ്ചായത്ത് എൽ. ഡി. എഫ് ഭരിച്ചപ്പോൾ  അടുത്തിടെ നടന്ന തിരഞ്ഞെടുപ്പിൽ യുഡിഎഫ് ഭൂരിപക്ഷം നേടി.ലഘുചിത്രം|പട്ടുപുരയ്ക്കൽ ഭഗവതി ക്ഷേത്രം കട്ടംപാക്
ലഘുചിത്രം|ശ്രീ കൃഷ്ണ സ്വാമി ക്ഷേത്രം

 അവലംബം 
വർഗ്ഗം:കോട്ടയം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata